Diari Oficial de la Generalitat Valenciana


Sumari del DOGV 9435, del 26-09-2022 (2022/8612)

RESOLUCIÓ de 29 de juliol de 2022, del president de l'IVACE, per la qual s'instrumenta la concessió de subvenció nominativa a la Associació València Capital del Disseny per a promoure a escala internacional la capitalitat de València com a Capital Mundial del Disseny.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9435

Data del DOGV
:   26-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8612


Data del document
:   29-07-2022

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * ajuda pública

RESOLUCIÓ de 29 de juliol de 2022, del president de l'IVACE, per la qual s'instrumenta la concessió de subvenció nominativa a la Associació València Capital del Disseny per a promoure a escala internacional la capitalitat de València com a Capital Mundial del Disseny. [2022/8612]  
Primer. L'article 22 de la Llei 38/2003, de 17 de novembre, general de subvencions, disposa, en l'apartat 2.a la possibilitat de concedir, de manera directa, les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions. De conformitat amb aquest article, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, recull en l'article 168 la previsió de concessió directa d'aquelles subvencions establides nominativament en la Llei de pressupostos de la Generalitat.  
  
  
Segon. L'Institut Valencià de Competitivitat Empresarial (IVACE), entitat de dret públic adscrita a la Conselleria d'Economia Sostenible, Sectors Productius, Comerç i Treball, té a càrrec seu la gestió de la política industrial de la Generalitat i el suport a les empreses en matèria d'innovació per a la competitivitat i modernització de les mitjanes i petites empreses i àrees industrials, emprenedoria, internacionalització i captació d'inversió, disseny i desenvolupament de mesures de finançament del sector privat que no afecten el marc d'actuació atribuït a altres organismes, així com la seguretat industrial de productes i instal·lacions industrials, la metrologia, vehicles i empreses i el foment de l'estalvi, l'eficiència energètica i les fonts d'energies renovables, i la gestió de la política energètica de la Generalitat.  
  
Dins d'aquest marc és objectiu fonamental de l'Institut promoure i estimular la competitivitat empresarial, el desenvolupament sostenible i l'adaptació de les empreses de la Comunitat Valenciana a les exigències del mercat, per a facilitar les actuacions d'R+D+I empresarial, així com potenciar la reorganització, reconversió i modernització de les petites i mitjanes empreses, i impulsar la seua creació i implantació prestant particular atenció al desenvolupament tecnològic, la innovació, la internacionalització i comercialització.  
  
Tercer. L'entitat Associació València Capital del Disseny té encomanada la realització de les accions oportunes per a difondre a escala internacional la capitalitat mundial del disseny que tindrà lloc a València l'any 2022.  
  
Quart. Tant l'IVACE com la Associació València Capital del Disseny coincideixen en la importància de la difusió internacional de la capitalitat mundial del disseny l'any 2022. El disseny pot esdevindre un dels elements identitaris d'una regió pròspera, inclusiva, creativa, sostenible i resilient. Per això l'entitat Associació València Capital del Disseny treballarà per a destacar la rellevància social del disseny, promoure la seua activitat i posar en valor la qualitat del sector creatiu valencià després d'haver sigut València seleccionada per la World Design Organization com a Capital Mundial del Disseny en 2022.  
  
Cinqué. En el pressupost de l'IVACE per a 2022 aprovat per la Llei 8/2021, de 30 de desembre, de pressupostos de la Generalitat per a l'exercici 2022, consta una línia nominativa a favor de la Associació València Capital del Disseny (codi S0522000) per un total d'1.000.000 euros que té per finalitat impulsar la difusió internacional de la capitalitat mundial del disseny l'any 2022.  
La línia de subvenció «S0522000» es troba inclosa en el Pla estratègic de subvencions de la Conselleria d'Economia Sostenible, Sectors Productius, Comerç i Treball i els seus organismes públics, per al període 2022-2024, dins de l'objectiu estratègic 8. Fomentar la internacionalització de les empreses i de l'economia valenciana»  
Prèviament a aquesta resolució s'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Unió Europea dels projectes de la Generalitat, dirigits a establir, concedir o modificar ajudes públiques.  
En atenció al que s'ha exposat, fent ús de les competències assignades en el Decret 4/2013, de 4 de gener, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i de conformitat amb el que es disposa en l'article 168.1.A de la Llei 1/2015, de 6 de febrer, resolc:  
  
Primer. Objecte  
La present resolució té per objecte regular la concessió d'una ajuda a la Associació València Capital del Disseny per a la difusió internacional de la capitalitat mundial del disseny l'any 2022, la qual cosa constitueix una concessió de subvenció en els termes establits en l'article 22.2 de la Llei 38/2003, de 17 de novembre, general de subvencions. En execució de l'article 168.1.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la subvenció s'ha de canalitzar a través de la present resolució, que servirà de base reguladora de la concessió.  
  
Segon. Entitat beneficiària.  
L'entitat beneficiària de la subvenció és la Associació València Capital del Disseny.  
  
Tercer. Activitat subvencionada  
El projecte objecte de subvenció consisteix en la difusió internacional de la capitalitat mundial del disseny l'any 2022, a través de les actuacions que es detallen en el document d'activitats presentat per la beneficiària i validat prèviament per IVACE que consta en l'expedient.  
  
  
Quart. Costos subvencionables  
4.1. Les despeses que podran ser atesos amb càrrec a la present resolució seran els relatius a les activitats contemplades en el punt 5, i desenvolupades en el document presentat per la beneficiària i validat prèviament per IVACE que consta en l'expedient, sempre que hagen sigut generats en el període comprés entre l'1 de gener i el 31 de desembre 2022, responguen de manera indubtable a la naturalesa de l'activitat subvencionada i resulten estrictament necessaris.  
En cap cas el cost d'adquisició de les despeses subvencionables podrà superar el valor de mercat.  
Les actuacions previstes podran ser executades per mitjans no presencials, amb el coneixement previ d'IVACE.  
4.2. De conformitat amb el que s'estableix en l'article 31.3 de la Llei 38/2003, de 17 de novembre, general de subvencions, quan l'import de la despesa subvencionable supere les quanties establides en la Llei 9/2017, de 8 de novembre, de contractes del sector públic per als contractes menors, la beneficiària haurà de sol·licitar, com a mínim, tres ofertes de diferents proveïdors, amb caràcter previ a la contractació de la prestació del servei o lliurament del bé, llevat que, per les seues especials característiques, no existisca en el mercat suficient nombre d'entitats que els realitzen, presten o subministre, o llevat que la despesa s'haguera realitzat amb anterioritat a la signatura de la present resolució.  
L'elecció entre les ofertes presentades, que hauran d'aportar-se en la justificació, s'ha de fer conformement amb criteris d'eficiència i economia, i ha de justificar-se expressament en una memòria l'elecció quan no recaiga en la proposta econòmica més avantatjosa.  
4.3. No podrà ser subvencionable l'IVA satisfet per l'adquisició de béns o serveis, i en general, qualsevol impost pagat per la beneficiària, llevat que s'acredite documentalment que forma part del cost de l'activitat a desenvolupar i que no és susceptible de recuperació o compensació, i en aquest cas hauran d'acreditar l'exempció o la no deducció de l'IVA suportat en l'adquisició de béns i serveis.  
  
4.4. Les factures que estiguen obligats a expedir i entregar les empreses proveïdores s'atindran al que es disposa en el Reial decret 1619/2012 de 30 de novembre pel qual s'aprova el Reglament que regula les obligacions de facturació, consignant, si és el cas, l'IVA repercutit.  
Si bé només seran subvencionables les despeses fetes des de l'1 de gener de 2022 fins al 31 de desembre de 2022, la despesa derivada de l'informe d'auditoria podrà fer-se i pagar-se dins del termini de justificació.  
Cinqué. Aportació econòmica  
L'IVACE finançarà fins a la quantitat màxima d'un milió d'euros (1.000.000 ?), despeses i impostos de tota classe inclosos, amb càrrec a la línia nominativa S0522000, per a l'execució de les activitats i pels imports màxims a justificar, recollits en el document d'activitats que apareix en l'expedient, amb la següent distribució genèrica:  
  
Actuacions per a la difusió de valència com a capital del disseny  
Tipologia de despeses Import màxim a justificar (euros)  
1. Despeses vinculades a actuacions relacionades amb la difusió i la promoció internacional de la capitalitat a escala internacional tant en territori nacional com internacional  
 793.000  
2. Recursos humans destinats a la finalitat de l'activitat 200.000  
3. Despeses d'auditoria 7.000  
COST TOTAL 1.000.000  
  
  
Prèvia sol·licitud acordada amb caràcter previ a la seua realització i justificada com cal, l'IVACE podrà autoritzar una distribució de l'ajuda per un import diferent per a cadascuna de les activitats descrites adés.  
  
  
Sisé. Òrgan gestor  
Correspondrà a l'Àrea de Promoció Internacional de l'IVACE la gestió i el control de la present ajuda, així com la comprovació de la realització de l'activitat no econòmica subvencionada i el cost d'aquesta corresponent a l'exercici 2022. Es delega en la persona titular de l'Àrea de Promoció Internacional d'IVACE la resolució de les incidències prèvies a la verificació de la justificació de l'ajuda.  
  
Seté. Obligacions de la beneficiària   
La Associació València Capital del Disseny es compromet a:  
a) La difusió dels resultats de les actuacions realitzades entre tots els sectors productius.  
b) El compliment dels requisits per a obtindre la condició de beneficiària establits en l'article 13 de la Llei 38/2003, de 17 de novembre, general de subvencions.  
c) Acreditar el compliment de les obligacions establides en la normativa sobre integració laboral de persones amb discapacitat, de conformitat amb l'article 5 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
d) Facilitar totes les dades i la informació, relacionades amb la present resolució, que siguen requerides per l'IVACE, així com comunicar les incidències i variacions que es produïsquen.  
e) Sotmetre's i prestar la seua col·laboració a les funcions de control financer que corresponen a la Intervenció General de la Generalitat en relació amb la present resolució.  
f) Respondre de la veracitat dels documents i de les dades aportades.  
g) Que el logotip de l'IVACE aparega en tota la publicitat, documentació i suports que es realitzen en les activitats objecte de la present resolució.  
h) L'entitat beneficiària haurà de complir amb les mesures de transparència previstes en la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, en concret les obligacions sobre publicitat activa previstes en l'article 4 de la Llei 1/2022, i la de subministrament d'informació de l'article 5 del mateix text legal. En aquest sentit haurà de subministrar a l'IVACE en el termini de 15 dies hàbils, amb un requeriment previ, tota la informació que siga necessària per al compliment de les obligacions establides en la Llei de transparència.  
i) Sufragar les diferències que pogueren produir-se, si és el cas, entre la despesa de realització de les actuacions objecte de la present resolució i l'aportació prevista en l'apartat 5.  
IVACE i la Associació València Capital del Disseny constituiran una Comissió paritària amb la finalitat de mantindre les reunions que segons el parer de totes dues parts resulten necessàries per al seguiment del desenvolupament de les activitats subvencionades i la seua adequació a les condicions previstes en aquesta resolució, i especialment, per a consensuar la realització de les actuacions que seran objecte de subvenció.  
  
Huité. Subcontractació  
Es podrà subcontractar, si és el cas, fins a la totalitat de les actuacions previstes en la present resolució. En cap cas podran subcontractar-se activitats que, augmentant el cost de l'activitat subvencionada, no aporten un valor afegit al contingut d'aquesta, ni podrà concertar-se pel beneficiari l'execució total o parcial de les activitats a realitzar amb:  
a) Persones o entitats incurses en alguna de les prohibicions de l'article 13 de la Llei 38/2003, de 17 de novembre, general de subvencions.  
  
b) Persones o entitats que hagen percebut unes altres subvencions per a la realització de l'activitat objecte de contractació.  
c) Intermediacions o assessories en les quals els pagaments es definisquen com un percentatge del cost total de l'operació, llevat que aquest pagament estiga justificat amb referència al valor de mercat del treball fet o els serveis prestats.  
d) Persones o entitats vinculades amb la beneficiària, en els termes que defineix l'article 68.2 del Reglament de la Llei general de subvencions, aprovat per Decret 887/2006, de 21 de juliol, llevat que concórreguen les següents circumstàncies:  
1a Que la contractació es realitze d'acord amb les condicions normals de mercat.  
2a Que s'obtinga l'autorització prèvia de l'IVACE, sempre que aquesta subcontractació no arribe al 25 % de l'import de l'activitat a realitzar, sumant els preus de tots els subcontractes. A aquest efecte s'entendran autoritzats els respectius contractes, una vegada transcorregut el termini de 15 dies des de la seua comunicació a l'IVACE sense que aquest haja manifestat la seua oposició a aquests.  
L'IVACE podrà comprovar, dins del període de prescripció, el cost, així com el valor de mercat de les activitats subcontractades.  
  
Nové. Justificació de la realització de les activitats:  
1. La justificació de les ajudes concedides en el marc d'aquesta resolució podrà fer-se fins al 15 de gener de 2023. Les despeses incloses en la justificació hauran d'estar totalment pagades en aquesta data.  
  
2. La justificació del compliment de les condicions imposades i de la consecució dels resultats previstos es realitzarà mitjançant la presentació d'un únic compte justificatiu subscrita per la Associació València Capital del Disseny, acompanyada d'un informe d'una auditora o auditor de comptes inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, que ha de contindre la següent documentació:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i els resultats obtinguts.  
b) Una memòria econòmica abreujada justificativa del cost de les activitats realitzades, que ha de contindre:  
- Relació detallada de les despeses incorregudes per a la realització de l'activitat subvencionada, degudament agrupats, amb identificació de l'empresa proveïdora i del document, el seu import (indicant l'import total IVA exclòs, l'import imputat a la subvenció IVA exclòs, l'IVA corresponent a la quantitat imputada a la subvenció i la suma total de l'import imputat més IVA) i data d'emissió.  
- si és el cas, relació de les quantitats inicialment pressupostades i les desviacions produïdes.  
A més, l'entitat beneficiària haurà de presentar:  
- Certificació acreditativa que es troba al corrent en les seues obligacions tributàries i de Seguretat Social en cas que no autoritze per a la seua obtenció de manera telemàtica a l'IVACE, llevat que continuen vigents els presentats amb anterioritat a la signatura d'aquesta resolució per no haver transcorregut més de sis mesos des de la seua expedició.  
- Declaració responsable de les ajudes rebudes per als mateixos costos subvencionables, amb indicació de l'import, procedència i aplicació, a fi de comprovar que no se superen les intensitats o imports màxims d'ajuda aplicables en cada cas.  
3. L'entitat beneficiària estarà obligada a posar a la disposició de la persona auditora els llibres, registres i documents que li siguen sol·licitats per a efectuar la revisió, així com a conservar-los a fi de les actuacions de comprovació i control previstes en la legislació vigent. Si és el cas, haurà de confeccionar i facilitar-li, a més de les declaracions ja esmentades, les següents:  
- Declaració de les activitats subcontractades, amb indicació de les subcontractes i imports facturats. Aquesta declaració inclourà una manifestació de la beneficiària respecte de les situacions previstes en els apartats 4 i 7 de l'article 29 de la Llei 38/2003, de 17 de novembre, general de subvencions.  
  
Deu. Informe d'auditoria  
La persona auditora de comptes que duga a terme la revisió del compte justificatiu s'ajustarà al que es disposa en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la Llei 38/2003, de 17 de novembre, general de subvencions.  
En cas que l'entitat beneficiària estiga obligada a auditar els seus comptes anuals per una persona auditora sotmesa a la Llei 19/1988, de 12 de juliol, d'Auditoria de Comptes, la revisió del compte justificatiu es durà a terme per la mateixa auditora. En el cas que la beneficiària no estiga obligada a auditar els seus comptes anuals, la designació de la persona auditora de comptes serà realitzada per ella.  
La persona auditora emetrà un informe en el qual detallarà les comprovacions realitzades i farà constar tots aquells fets o excepcions que pogueren suposar un incompliment per part de la beneficiària de la normativa aplicable o de les condicions imposades per a la percepció de la subvenció, tot havent de proporcionar la informació amb suficient detall i precisió perquè l'òrgan gestor puga concloure sobre aquest tema. Aquest informe ha de contindre els extrems i estructura establits en l'article 7 de la dita Ordre EHA/1434/2007.  
Per a emetre l'informe, la persona auditora haurà de comprovar:  
1. L'adequació del compte justificatiu de la subvenció presentada per la beneficiària i que aquesta haja sigut subscrita per una persona amb poders bastants per a això.  
2. El contingut de la memòria d'actuació, estant alerta davant la possible falta de concordança entre la informació continguda en aquesta memòria i els documents que hagen servit de base per a realitzar la revisió de la justificació econòmica.  
3. Que la informació econòmica continguda en la memòria està suportada per una relació classificada de les despeses de l'activitat subvencionada, amb identificació de la creditora i del document -factures, nòmines i butlletins de cotització a la seguretat social-, el seu import total i l'imputat a la subvenció, data d'emissió i, si és el cas, data de pagament.  
4. Que l'entitat disposa de documents originals acreditatius de les despeses justificades, conformement amb el que es disposa en l'article 30.3 de la Llei general de subvencions i que aquests documents han sigut reflectits en els registres comptables.  
5. Que les despeses que integren la relació compleixen els requisits per a tindre la consideració de despesa subvencionable, conformement amb el que s'estableix en l'article 31 de la Llei general de subvencions i l'apartat quart de la present resolució; que s'han classificat correctament i que es produeix la necessària coherència entre les despeses justificades i la naturalesa de les activitats subvencionades.  
6. Que les retribucions salarials imputades a l'ajuda concedida per aquesta resolució no superen els imports màxims que per a cadascuna de les categories professionals estableix la Generalitat en aquest exercici pressupostari. Quan aquest personal haja de fer desplaçaments amb motiu de les activitats emmarcades en aquesta resolució, les indemnitzacions que perceba amb motiu d'aquests desplaçaments i si escau, manutenció i allotjament, no podran superar els mòduls establits en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó de servei i gratificació per serveis extraordinaris, havent d'aportar en tot cas memòria justificativa del desplaçament efectuat.  
  
7. Que els costos indirectes s'imputen per la beneficiària a l'activitat subvencionada en la part que raonablement corresponga d'acord amb els principis i normes de comptabilitat generalment admeses. També es comprovarà que el seu import es troba desglossat adequadament en el compte justificatiu.  
8. Que l'entitat beneficiària disposa d'ofertes de diferents empreses proveïdores, en els supòsits previstos en l'article 31.3 de la Llei general de subvencions, i d'una memòria que justifique raonablement l'elecció d'una d'aquelles, en els casos en què no haja recaigut en la proposta econòmica més avantatjosa.  
9. Que la quantia de les subvencions, ajudes, ingressos o recursos totals per a finançar les activitats contemplades en la present resolució, procedents de la Generalitat i de qualssevol altres Administracions o ens públics o privats, nacionals, de la Unió Europea o d'organismes internacionals, no superen els costos de l'activitat subvencionada.  
  
Al final del seu treball la persona auditora sol·licitarà a l'entitat beneficiara un escrit, signat per qui va subscriure el compte justificatiu, en la qual s'indicarà que s'ha informat l'auditora sobre totes les circumstàncies que puguen afectar la correcta percepció, aplicació i justificació de la subvenció. També s'inclouran les manifestacions que siguen rellevants i que servisquen d'evidència addicional a l'auditora sobre els procediments realitzats.  
Seran també elegibles les despeses d'auditoria per a la revisió del compte justificatiu previst en aquesta resolució. L'import corresponent a aquesta partida de despeses no podrà superar el 4 % del total.  
  
Onze. Pagament de la subvenció  
Els pagaments corresponents a les aportacions de l'IVACE es faran efectius a la Associació València Capital del Disseny després de la comprovació, pels serveis competents de l'IVACE, del compte justificatiu adjunt a l'informe d'auditoria.  
En el cas que l'import justificat siga inferior a la subvenció prevista en la present resolució, o es produïra la concurrència d'altres ajudes que pogueren superar el cost de les actuacions, l'aportació de l'IVACE es minorarà en la quantia corresponent, i la Associació València Capital del Disseny, si és el cas, hauria de reintegrar les quantitats corresponents si hagueren sigut ja abonades i els interessos de demora des del moment del pagament de la subvenció.  
  
Dotze. Control i verificació. Minoració i revocació de l'ajuda.  
L'IVACE realitzarà la verificació de les accions a través de les comprovacions que considere necessàries amb vista al compliment per l'entitat de les seues obligacions i de les condicions i termes fixats en la present resolució.  
Donarà lloc a l'obertura d'expedient de revocació total o parcial de l'import concedit amb obligació de reintegrament de les quantitats percebudes i l'exigència de l'interés de demora corresponent des del moment del deslliurament de les quantitats a retornar fins que s'acorde la procedència del reintegrament en els següents casos:  
a) Obtenció de les quantitats falsejant les condicions requerides per a això o ocultant aquelles que ho hagueren impedit.  
b) Incompliment total o parcial de l'objectiu, de l'activitat del projecte o la no adopció del comportament que fonamenta aquesta resolució.  
c) Incompliment de l'obligació de justificació o justificació insuficient.  
d) Incompliment de l'obligació d'adoptar les mesures de difusió.  
  
e) Resistència, excusa, obstrucció o negativa a les actuacions de comprovació i control financer.  
f) Incompliment de les obligacions comptables, registrals o de conservació de documents, quan d'això es derive la impossibilitat de verificar l'ocupació donada als fons percebuts, el compliment de l'objectiu la realitat i regularitat de les activitats o la concurrència de subvencions, ajudes, ingressos o recursos per a la mateixa finalitat procedents de qualssevol administracions o ens públics o privats nacionals, de la Unió Europea o d'organismes internacionals.  
En general, l'incompliment per l'entitat beneficiària de qualsevol de les obligacions establides en aquesta resolució podrà donar lloc a la minoració o a la revocació de la subvenció en funció de les circumstàncies ocorregudes i d'una valoració d'aquestes.   
Es delega en la Direcció Adjunta de l'IVACE la resolució de les incidències, minoracions i revocacions que siguen conseqüència de la verificació de l'ajuda.  
L'entitat beneficiària haurà de mantindre un comportament antifrau i col·laborar amb qualsevol altra Administració per a evitar comportaments fraudulents en la societat. En el cas que qualsevol persona tinguera coneixement de fets que van poder ser constitutius de frau o irregularitat relacionats amb les ajudes previstes en la present resolució podrà informar través del canal habilitat a aquest efecte per l'Oficina Nacional de Coordinació Antifrau en l'adreça web:  
  
https://www.igae.pap.hacienda.gob.es/sitios/igae/es-es/snca/paginas/inicio.aspx i de la bústia Control Antifrau del portal de l'IVACE: http://www.ivace.es.  
  
Tretze. Compatibilitat de les ajudes  
L'ajuda concedida serà compatible amb unes altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A apartat c de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Catorze. Règim jurídic aplicable  
Aquestes subvencions es regiran, a més de pel que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic empresarial i de subvencions, i per les altres normes de dret administratiu que siguen aplicables.  
  
Quinze. Compatibilitat amb la política de competència de la UE  
L'ajuda prevista en la present resolució no queda subjecta a l'obligació de notificació o comunicació que estableix l'article 108 del Tractat de Funcionament de la Unió Europea FUE, per no ser constitutiva d'ajuda estatal, d'acord amb l'article 107.1 del citat Tractat, atés que aquesta no suposa un avantatge econòmic ni per a l'Associació València Capital Mundial del Disseny ni per a tercers, no és selectiva, ni afecta els intercanvis comercials entre estats membres.  
  
  
Setze. Tractament de dades de caràcter personal  
1. L'acceptació de la present ajuda comportarà el tractament de dades de caràcter personal de les persones sol·licitants per part de l'IVACE, que serà la responsable del tractament, el qual es realitzarà amb l'exclusiva finalitat de gestionar l'ajuda conformement amb el que s'estableix en la present resolució, en la Llei 38/2003, de 17 de novembre, general de subvencions i la seua normativa de desenvolupament i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
2. Les dades personals recollides procediran de la documentació presentada per l'entitat interessada o pel seu representant, i es podrà accedir en la següent adreça web al Registre d'Activitats de Tractament http://cindi.gva.es/documents/790667126/036786600/ratgen004.pdf.  
  
3. Les persones a què es refereix la present resolució tenen els següents drets:  
a) A sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest, per a exercitar els drets haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. Haurà d'especificar quin d'aquests drets sol·licita siga satisfet i, si no autoritza l'obtenció de dades d'identitat de la persona sol·licitant o, si és el cas, del o de la representant legal, haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través del següent enllaç: http://www.gva.es/va/proc19970  
b) Reclamació davant l'Agència Espanyola de Protecció de Dades  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/  
  
c) Delegat/ada de Protecció de Dades  
En tot cas, les persones sol·licitants podran contactar amb el/la delegat/ada de Protecció de Dades de la Generalitat Valenciana a través de:  
Adreça electrònica: rli@wnz.mf  
Adreça postal: Passege Albereda, 16 € 46639 València  
d). Més informació de protecció de Dades  
https://www.gva.es/downloads/publicados/pr/texto\_informacion\_adicional.pdf  
  
Dèsset. Verificació de dades  
1. D'acord amb el que s'estableix en la disposició addicional huitena de la Llei orgànica 3/2018, de 5 de desembre de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
2. La potestat de verificació inclou verificar la identitat de la persona sol·licitant o, si és el cas, del seu representant legal i consultar els següents dades que consten en la Base de Dades Nacional de Subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
Díhuit. Efectes  
La present resolució produirà efectes a partir de l'endemà de la notificació a l'entitat beneficiària.  
  
Contra la present resolució, que esgota la via administrativa, es podrà interposar un recurs potestatiu de reposició davant la Presidència de l'IVACE en el termini d'un mes a comptar des de l'endemà de la seua publicació, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de juliol de 2022.- El president de l'IVACE: Rafael Climent González.